หลักเกณฑ์ของการป้องกันโดยชอบด้วยกฎหมาย มีอะไรบ้าง
หลักเกณฑ์ของการป้องกันโดยชอบด้วยกฎหมาย

1. มีภยันตราย ซึ่งเกิดจากการประทุษร้ายอันละเมิดต่อกฎหมาย

2. ภยันตรายนั้นใกล้จะถึง

3. ผู้กระทำจำต้องกระทำเพื่อป้องกันสิทธิ ของตนเอง หรือของผู้อื่นให้พันจากภยันตรายนั้น

4. การกระทำโดยป้องกันสิทธินั้นไม่เกินขอบเขต

ตัวอย่าง 
- สามีจับได้ว่าภริยามีชู้ และพบเห็นภริยาขณะกำลังร่วมประเวณีกับชายชู้จึงฆ่าภริยาและชายชู้ตายทั้งสองคนนั้นทันที ถือว่าเป็นการป้องกันเกียรติยศและชื่อเสียง พอสมควรแก่เหตุ แต่อย่างไรก็ตามหากมิได้เป็นสามีภริยากันโดยชอบด้วยกฎหมาย ไม่สามารถอ้างป้องกัน แต่อาจอ้างบันดาลโทสะได้ ผิดแต่ได้รับโทษน้อยกว่าที่กฎหมายกำหนด

- นายแดงเห็นนายขาวผู้ตายกำลังชำเราภริยานายแดงในห้องนอน แม้ภริยานายแดงจะมิใช่ภริยาที่ชอบด้วยกฎหมายแต่ก็อยู่กินกันมา 15 ปี และเกิดบุตรด้วยกัน 6 คน นายแดงย่อมมีความรักและหวงแหนการที่นายแดงใช้มีดพับเล็กที่หามาได้ทันทีทันใดแทงนายขาวผู้ตาย 2 ที ถือว่านายแดงกระทำความผิดโดยบันดาลโทสะ
การกระทำของนายแดงไม่เป็นป้องกัน เพราะการที่ผู้ตายชำเราภริยานายแดงไม่เป็นการประทุษอันละเมิดต่อกฎหมายในส่วนแพ่งของนายแดง เพราะหญิงนั้นไม่ใช่ภริยาโดยชอบด้วยกฎหมายของนายแดง นายแดงจึงย่อมไม่มีสิทธิหวงห้ามไม่ให้หญิงไปร่วมประเวณีกับชายอื่นได้ อย่างไรก็ตาม ก็ถือว่าการกระทำของผู้ตายและหญิงนั้นเป็นการข่มเหงนายแดงอย่างร้ายแรงด้วยเหตุอันไม่เป็นธรรม นายแดงแทงผู้ตายจึงอ้างบันดาลโทสะได้

- นายขาวยิงนายดำขณะที่นายดำลักลอบหลับนอน ร่วมประเวณีกับ นางแดงซึ่งมิได้เป็นภริยาโดยชอบด้วยกฎหมายของนายขาว จึงถือไม่ได้ว่ามี ภยันอันตรายซึ่งเกิดจากประทุษร้ายอันละเมิดต่อกฎหมาย การกระทำดังกล่าวของนายขาวจึงไม่เป็นการป้องกันสิทธิโดยชอบ แต่อย่างไรก็ตาม นายขาวได้อุปการะเลี้ยงดูนางแดงเยี่ยงภริยา ซึ่งนายดำก็รู้ถึงความสัมพันธ์ของ นายขาวกับนางแดง แต่นายดำยังไปลักลอบหลับนอนร่วมประเวณีกับนางแดง จึงถือได้ว่าเป็นการบันโทสะ โดยถูกข่มเหงอย่างร้ายแรงด้วยเหตุไม่เป็นธรรม
ประมวลกฎหมายอาญา